सिनेमाको यो व्यापारिक आँकाडा देखेर वितरक तथा सिनेमा घरहरूको छाता संगठन नेपाल चलचित्र संघका अध्यक्ष प्रदीप उदय सिनेमाको व्यापार आँकडा देखेर आश्चर्यचकित छन् । भन्छन्, ‘एउटा भयंकर चलेको नेपाली फिल्मले एक दिनमा नेपालभरबाट एक करोड २० लाखदेखि एक करोड २५ लाखसम्मको ‘ग्रस कलेक्सन’ गर्छ । त्यो पनि मल्टिप्लेक्स हलमा २० देखि २५ सोसहित सिंगल स्क्रिन हलहरू यथेष्ट पाएको खण्डमा ।’ उनी निर्माता र वितरकले सिनेमाको आम्दानी बढी देखाउनुलाई फाइदाभन्दा आत्मरति मात्र ठान्छन् ।
